**Maria Konstantinovna Baškirtseva** (ven. Мари́я Константи́новна Башки́рцева; ukr. Марія Костянтинівна Башкирцева, *Marija Kostjantynivna Baškyrtseva*; 24. marraskuuta 1858 Gavrontsi lähellä Poltavaa – 31. lokakuuta 1884 Pariisi) oli Ukrainassa syntynyt venäläinen päiväkirjankirjoittaja, taidemaalari ja kuvanveistäjä.

Elämä
-----

Maria Konstantinovna Baškirtseva syntyi varakkaaseen aatelisperheeseen. Hän vietti lapsuutensa ulkomailla ja matkusteli äitinsä kanssa ristiin rastiin lähes koko Euroopassa. Hän sai yksityisopetusta ja opiskeli sen jälkeen maalausta Ranskassa Académie Julianissa, joka oli yksi harvoista naisia oppilaikseen hyväksyneistä taidekouluista. Académiehin tuli nuoria naisia kaikkialta Euroopasta ja Yhdysvalloista. Oppilaana oli myös Louise Breslau, joka oli ainoa, jota Baškirtseva piti kilpailijanaan. Baškirtsevan lyhyen elämän aikana syntynyt tuotanto oli merkittävä, ja yksi merkittävimpiä hänen teoksistaan oli pariisilaisten slummilasten muotokuva *Kohtaaminen* sekä *Ateljee*, jossa on kollegoja työnsä parissa. Merkittävän määrän Baškirtsevan töistä tuhosivat natsit toisen maailmansodan aikana.

Maria Baškirtsevan hauta Cimetière de Passyn hautausmaalla Pariisissa.
Maria Baškirtseva kuoli tuberkuloosiin 25-vuotiaana, mutta ehti elää sen verran pitkään, että hänestä tuli 1880-luvun Pariisin älyllinen voimatekijä. Hän oli feministi ja kirjoitti vuonna 1881 salanimellä "Pauline Orrel" useita artikkeleita Hubertine Auclertin feministiseen lehteen *La Citoyenneen*. Hänen tunnettuja lausumiaan on esimerkiksi: *Rakastakaamme koiria, rakastakaamme vain koiria! Miehet ja kissat ovat mitättömiä olentoja.*

Maria Baškirtseva on haudattu Ranskaan pariisilaiselle Cimetière de Passyn hautausmaalle. Hautamuistomerkkinä on taiteilijanateljee, joka on suojeltu historiallinen muistomerkki.

Päiväkirja
----------

Baškirtseva aloitti päiväkirjan pitämisen 13-vuotiaana, ja juuri sen ansiosta hänet tunnetaan. Hänen kuvauksensa naistaiteilijoiden ponnistuksista julkaistussa päiväkirjassa, jotka paljastavat porvariston tarinan (revealing story of the bourgeoisie). Kirja on edelleenkin saatavana. Sitä siteerasi yhdysvaltalainen aikalainen Mary MacLane, jonka järkyttävän tunnustuksellinen päiväkirja sai herätteensä Baškirtsevan päiväkirjasta. Hänen kirjeenvaihtonsa kirjailija Guy de Maupassantin kanssa ilmestyi 1891.

Baškirtsevan syntymäpäivänä on viime aikoihin asti pidetty päivämäärää 11./23. marraskuuta 1860. Alkuperäisen päiväkirjakäsikirjoituksen löydyttyä Ranskan kansalliskirjastosta kävi ilmi, että perhe oli lyhentänyt ja karsinut päiväkirjaa. Myös hänen syntymävuotensa (1858 eikä 1860) oli hänen äitinsä väärentänyt. Alkuperäiseen käsikirjoitukseen perustuva lyhentämätön päiväkirja ilmestyi Ranskassa 16-osaisena.

Galleria
--------

* Omakuva, 1880Omakuva, 1880
* Syksy, 1883Syksy, 1883
* Tapaaminen, 1884Tapaaminen, 1884
* Ateljee, 1881. Maria Baškirtseva itse on musta-asuinen hahmo oikeassa alakulmassa.*Ateljee*, 1881. Maria Baškirtseva itse on musta-asuinen hahmo oikeassa alakulmassa.

Lähteet
-------

1. ↑  Marie Bashkirtseff I.  *Hemmet och Samhället*, 15.04.1892, nro 4, s. 1-3. Kansalliskirjasto. Viitattu 05.11.2015.
2. ↑  Marie Bashkirtseff II.  *Hemmet och Samhället*, 15.05.1892, nro 5, s. 2-3. Kansalliskirjasto. Viitattu 05.11.2015.

Kirjallisuutta
--------------

* Bashkirtseff, Marie "Mon journal", volumes I-XVI; texte intégral transcrit par Ginette Apostolescu. - Montesson (5 rue Jean-Claude-Bézanier, 78360 ) : Cercle des amis de Marie Bashkirtseff, 2005 (Paris : Impr. diff. graphique). - 1 vol. (326 p.) ; 21 cm. Index. - DLE-20051207-57368. - 848.803 oeuvre (21). - ISBN 2-9518398-5-5 (br.) - EAN 9782951839854.
* "I Am the Most Interesting Book of All: The Diary of Marie Bashkirtseff" (engl. käännös Phyllis Howard Kernberger, Katherine Kernberger) ISBN 0811802248, ISBN 978-0811802246, Publisher: Chronicle Books (June 1, 1997)
* Cronin, Vincent. *Four Women in Pursuit of an Ideal*. London: Collins, 1965; ilmestynyt myös nimellä *The Romantic Way*. Boston: Houghton Mifflin, 1966.
* Tom Hubbard, *Marie B.: A Biographical Novel*, Kirkcaldy: Ravenscraig Press, 2008

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Maria Baškirtseva**.
* Maria Baškirtsevan teoksia Gutenberg-projektissa
* Maria Baškirtsevan elämäkerta (saksaksi)
* Maria Baškirtseva -sivusto (Arkistoitu – Internet Archive) (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Marie Bashkirtseff 

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Chile
* Espanja
* Ranska
* BnF data
* Argentiina
* Katalonia
* Saksa
* Italia
* Israel
* Yhdysvallat
* Ruotsi
* Latvia
* Japani
* Tšekki
* Australia
* Kreikka
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii

 |
|  |
| Taiteenala | 
* Musée d'Orsay
* RKD Artists
* ULAN

 |
|  |
| Henkilöt | 
* Deutsche Biographie
* Trove
	+ 2

 |
|  |
| Muut | 
* Europeana
* SNAC
* IdRef

 |

 |